Tagħrif miġbur minn Anthonv Bezzina Is-sena l-oħra bdejna b'artikli mill-arkivji dwar xogħol li sar fil-knisja parrokkjali madwar 140 sena ilu, din is-sena wkoll ser inkompli nagħti aktar dettalji dwar affarijiet oħra li saru fil-knisja. Mort daqshekk 'lbogħod biex dawn il-kitbiet, minbarra li huma parti mill-istorja tar-raħal tagħna, iservu wkoll ta' tagħrif ġenerali għal dawk kollha interessati li jkunu jafu b'affarijiet li lum forsi m'għadniex narawhom (fil- knisja. ' f Pittura fil-koppla u lunetti Wara li kienet tlestiet it-tiswija fil-koppla, fis- 1871, il-poplu tar-raħal ġie mitlub jikkontribwixxi biex fl-istess koppla tkun tista' ssir il-pittura ta' tmien Anġli kif ukoll l-erba' Evanġelisti fil-lunetti. In-nies kienu pronti biex jikkontribwixxu u fl-ewwel ġabra li saret kienu nġabru l-flus kollha meħtieġa biex il- pittura ssir. Għall-Evanġelisti inġabret is-somma ta' 400 skud filwaqt li għat-tmin Anġli is-somma ta' 240 skud għal total ta' 640 skud. Din il-pittura ġiet ikkummissjonata lill-Pittur magħruf mill-Belt Valletta, Giuseppe Calleja li biex ikun jista' jlesti x-xogħol mingħajr dewmien kien ġie joqgħod il-Qrendi. Calleja kien dam madwar xagħrejn u nofs hawn, mis-26 ta' Mejju sad-9 ta' Awwissu 1871. L-ewwel xogħol tal-pittura beda fil-koppla u tlesta kif kien ippjanat. Ta' dan il-pittur tħallas fis-26 ta' Ġunju 1871 is-somma ta' 240 skud għal xogħol fuq tmin pitturi taż-żejt li jirrappreżentaw Anġli b'simboli Marjani. Wara dan, il-pittur kompla u lesta l-erba' Evanġelisti fil-lunetti, li għalihom tħallas is-somma ta' 400 skud. Il-kappillan P.P. Xuereb ħallas minn butu s-somma ta' 80 skud għall-kirja tar-residenza fejn kien joqgħod il-pittur Giuseppe Calleja fiż-żmien li dan kien qed jagħmel ix-xogħol. Induratura u pittura fil-kor Wara li tlesta x-xogħol fil-koppla u l-lunetti, bdiet tintwera l-ħeġġa li jsir xogħol simili fil-kor. Għal dan fis-sena 1872 beda l-ġbir biex tkun tista' ssir l-induratura fil-kor kif ukoll pittura taż-żejt mas-saqaf u fl-arkata, tiswijiet tat-twieqi tal-kor u tal-kappelluni. Għal dan il-għan inġabret is-somma ta' 138 skudi u 6 tari. Biex isir dan ix-xogħol kien meħtieġ li jitqiegħdu travi u fallakki biex jissaqqaf il-kor. Dawn swew is-somma ta' 55 skud li tħallsu lin-negozjant J. Azzopardi. Għat-trasport lejn il-Qrendi tħallset is- somia ta' 2 skudi u 6 tari. Xi nies tas-sengħa mill-Isla offrew li jagħmlu dan ix-xogħol bla ħlas imma kellha tinkera karozza biex twassalhom sal-Qrendi. Il-kirja tal-karozza swiet skud u nofs. Bħala tpattija għax-xogħol mingħajr ħlas li għamlu dawn il-ħaddiema, il-kappillan kien organizzalhom ikla. Inxtraw ukoll 3 kaxxi żebgħa u żejt tal-kittien mingħand l-istess negozjant Azzopardi għas-somma ta' 61 skud. F'din l-istess sena M. Bondin ħalla legat fit- testment tiegħu is-somma ta' 100 skud biex issir il-pittura tal-Profeta David mas-saqaf tal- kor. Erba' persuni oħra ħarġu bejniethom is-somma ta' 110 skudi biex issir ukoll il- pittura ta' Anġli mas-saqaf tal-kor kif ukoll tal-Missier Etern fl-arkata. Għax-xogħol tal-pittura reġa' ġie kkummissjonat il-pittur Belti Giuseppe Calleja. Calleja għamel erbgħa biċċiet xogħol ta' pittura fil-kor li kienu, 2 Anġli u l-Profeta David mas-saqaf, u l-Missier Etern fl-arkata (abside). Ta' dawn il-pittur tħallas is-somma ta' 210 skudi. Ġ'setà ET i i dipuoit sal Ai Ġo ln bone finneċ i i a fa I keż af ah $, tne Di Xi Pinegaja, mi Di dnalita. dadba walls cbok esta, paze vi 7 Lin f W Mabel fa i delb liberi eta 0993 jo Dati Si mvsjeku IE ji kI, LI ŻI B'paeħomilssati ib-inberna bl i boni ba rogħekumtm i A l A f, je ab ema e Vi ak pu del ena ċieċ enfafetti, donzetma, Did brenma neb'itbirde — l pa mokahara- ne enb bl adeblu ilriza O8ie H l sidu: wa Lkaan- l KI EW/2 ww £ : i ji Kuntratt ta' xogħol ta' nduratura fil-kor tal-knisja tal-Qrendi 96. l F'din l-istess sena, 1872, sar ix-xogħol ukoll tal- induratura fil-kor u fl-arkata (abside), inkluż ukoll xogħol ta' anġli ndurati madwar il-pittura tal-Missier Etern. Saret ukoll l-induratura mal-gwarniċuni u l-kapitelli tal-pilastri tal-istess kor, kif ukoll il- gwarniċ madwar il-kwadru titulari. Dan ix-xogħol ta' induratura sar mis-sur Antonio Gauci mill-Belt u tħallas is-somma ta' 516 'il skud. Kuntratt ta' xogħol tal-pttura fil-kor tal-knisja tal-Q: Giuseppe Calleja